
София 1000, ул. Алабин № 16 – 20, тел.: 02/980 07 15, тел./факс: 02/980 07 21, 

e-mail:kab_sofia@abv.bg

П Р О Т О К О Л № 1/17.03.2012г.

Протокол по стенограма
От Десетото Общо отчетно-изборно събрание на Регионална колегия София-град към  Камарата на архитектите в България, проведено на 17.03.2012 г. в Аула максима на УАСГ, ул. Хр. Смирненски №1, гр. София

П Ъ Р В О   З А С Е Д А Н И Е

НАЧАЛО: 10:00 часа
На 17.03.2012 г. (събота) се проведе Десетото Общо отчетно-изборно събрание на РК София-град към КАБ. 

В обявения начален час – 10:00 ч. бяха регистрирани 160 души  и  имаше необходимия кворум от 2/3   (от общо 210 избрани за делегати).

В 10:10 ч. арх. Данчо Данчев – Председател на РК София-град към КАБ, в присъствието на 160 (сто и шестдесет) архитекти от РК София-град обяви началото на редовната работа на събранието.

Думата за приветствие към делегатите на събранието беше дадена от водещия арх. Д Данчев последователно на: арх. Асен Писарски – декан на Архитектурния факултет в УАСГ, доц инж. Гороломов – Декан на Факултета по Архитектура в ВСУ „Л. Каравелов”, арх. Георги Бакалов – Председател на Съюза на архитектите в България,  арх. Ем. Точева, която прочете поздравителния адрес от Председателката на Сдружението на Софийските архитекти – арх. Св. Шаханова.
След приветствията водещият предложи Събранието да започне своята работа.

Предложение на водещия арх. Д. Данчев за гласуване на дневен ред.

ПРИЕМАНЕ НА ДНЕВЕН РЕД НА СЪБРАНИЕТО

ДНЕВЕН РЕД:
1. Отчет за дейността на Съвета на РК София-град  за периода 2008 г.- 2012 г. Финансов отчет  за изпълнение на бюджета за 2011 г. Проект за бюджет за 2012 г. 

2. Обсъждане на отчета на Съвета, отчета за изпълнение на бюджет 2011г. и бюджет 2012г.
3. Приемане на отчета на Съвета, отчета за изпълнение на бюджет 2011 г. и бюджет 2012 г. Освобождаване от отговорност на членовете на Съвета. Проект за решение: ОС на РК София-град освобождава от отговорност членовете на Съвета за дейността им през 2011г. 
4. Избор на членове на Съвета и избор на Председател на РК София-град с мандат от четири години.

5. Разни (приемане на решения на ОС и др.).

Дневният ред е  съгласно решение на  Съвета  на РК София – град от 20.01.2012 г.,Протокол № 1, т. 2.  

Постъпило предложение  за промени или допълнения към дневния ред от: арх. К. Попов  - за отпадане на предвиденото приемане на бюджет 2012 г., а  да се гласува след един месец, на ново събрание, по предложение от новоизбраното ръководство на РК София-град; Водещият подложи на гласуване постъпилото предложение. 
Резултати от гласуването:

Гласували „ЗА“ - 29 делегати.

Гласували „ПРОТИВ“ – 101 – болшинството от делегатите.

Гласували „ВЪЗДЪРЖАЛИ СЕ“ -  2.
Предложението не се приема.
ПРИЕМАНЕ НА ДНЕВЕН РЕД
Р Е Ш Е Н И Е:

Общото събрание на РК София-град приема предложения дневен ред на ОС на РК София-град към КАБ.
Гласували 149 делегати.
Гласували „ЗА“ -  132. 
Гласували „ПРОТИВ“ -  7.

Гласували „ВЪЗДЪРЖАЛИ СЕ“ – 10.
Дневният ред се приема с мнозинство.
ПРИЕМАНЕ НА РАБОТНИ ОРГАНИ НА ОС НА РК СОФИЯ-ГРАД КЪМ КАБ
РАБОТНИ ОРГАНИ

на Десетото Общо отчетно-изборно събрание на Регионална колегия София-град към  Камарата на архитектите в България, проведено на 17.03.2012 г. в Аула максима на УАСГ, ул. Хр. Смирненски №1, гр. София

ПРЕДСЕДАТЕЛ - ВОДЕЩ ЗАСЕДАНИЕТО НА ОС – арх. Данчо Данчев

СЕКРЕТАРИ НА ЗАСЕДАНИЕТО – арх. Здравка Стоянова, арх. Тодор Личев, арх. Калин Костурски
ИЗБОР НА КОМИСИЯ ПО РЕГИСТРАЦИЯТА – избор на състав и председател:

Р Е Ш Е Н И Е:

ОС на РК София-град  приема следния състав на Комисия по регистрацията: председател арх. Милка Белотелева, членове: арх. Искра Накова, арх. Румяна Борисова, арх. Николина Петрова, арх. Гергана Милушева, арх. Емилия Точева, ланд арх. Калина Станкова.
Гласували 148 делегати.
Гласували „ЗА“ – 147. 
Гласували „ПРОТИВ“ - няма. 
Гласували „ВЪЗДЪРЖАЛ СЕ“ - 1.

Предложението се приема с мнозинство.
ИЗБОР НА КОМИСИЯ ПО РЕШЕНИЯТА НА ОБЩОТО СЪБРАНИЕ
Предложение за състав на комисията: 
Председател арх. Веселина Николова, членове: арх. Андрей Велинов, арх. Румяна Пенева – Иванова, арх. Стефан Беязов, арх. Калоян Колев, арх. Весела Георгиева, ланд. арх. Григор Перчиклийски
Р Е Ш Е Н И Е:
ОС на РК София-град приема следния състав на Комисия по решенията: председател арх. Веселина Николова, членове: арх. Андрей Велинов, арх. Румяна Пенева – Иванова, арх. Стефан Беязов, арх. Калоян Колев, арх. Весела Георгиева, ланд. арх. Григор Перчиклийски.
Гласували 148 делегати.

Гласували „ЗА“ - 145. 
Гласували „ПРОТИВ“ – 2. 
Гласували „ВЪЗДЪРЖАЛ СЕ“ – 1.

Предложението се приема с мнозинство.
ИЗБОР НА КОМИСИЯ ПО ИЗБОРА

Предложение за Състав на комисията:  
Председател: арх. Настя Радева;
Зам.-Председатели: арх. Валентина Василева, арх. Милен Русенов;

Членове: арх.Стефан Аспарухов, арх.Теменужка Минчева, арх.Юлия Райчева, арх.Ярослав Рангелов, ланд арх.Ставри Фотев.
Арх.Юлия Райчева си прави отвод, арх. Теменужка Минчева не присъства. 

Арх.Мария Борисова прави предложение за вписване в комисията на арх.Антоанета Иванова и на арх.Игор Христов. От залата е постъпило предложение за арх.Маргарита Динева за член на Комисията по избора.
Р Е Ш Е Н И Е:
ОС на РК София-град приема следния състав на Комисия по изборите: председател арх.Настя Радева, зам.-председатели: арх.Валентина Василева, арх.Милен Русенов, членове: арх.Стефан Аспарухов, арх.Ярослав Рангелов, арх.Антоанета Иванова, ланд арх.Ставри Фотев, арх.Игор Христов, арх.Маргарита Динева 

Гласували 155 делегати.
Гласували „ЗА“ - 151. 
Гласували „ПРОТИВ“ – 2. 
Гласували „ВЪЗДЪРЖАЛИ СЕ“ - 2.

Предложението се приема с мнозинство.
ПРИЕМАНЕ НА РЕГЛАМЕНТ НА ОС НА РК СОФИЯ-ГРАД КЪМ КАБ
РЕГЛАМЕНТ НА СЪБРАНИЕТО

      1.   Време за изказване – 3 минути. Редът на изказванията се определя по реда на

             постъпилите  заявки в деня на събранието. 

2. Разискванията могат да бъдат прекратени по решение на събранието с обикновено мнозинство и явно гласуване.

3. Изказвания, становища и предложения за изменение се правят еднократно.

4. Писмени и устни предложения за изменения и допълнения на  нормативните актове, действащи в момента, се правят с гласуване на оправомощени с ППП участници в събранието и се докладват в съответните комисии и работни групи към КАБ.

5. Явното гласуване става с вдигане на делегатска карта.

6. За подпомагане работата на събранието се избират преброители от състава на делегатите, които отчитат резултатите от явните гласувания – 6 човека.

Арх.Цв.Цветков предлага време за изказване – 5 минути, арх.К.Костурски предлага време за изказване – 30 минути.

Водещият на събранието подлага на гласуване време за изказване – 3 минути.
Р Е Ш Е Н И Е:

ОС на РК София-град приема предложението за изказване – 3 минути.
Гласували 145 делегати.

Гласували „ЗА“ – 107.

Гласували „ПРОТИВ“ – 36.

Гласували „ВЪЗДЪРЖАЛИ СЕ“ – 2.
Предложението за три минути за изказване се приема.
Водещият на събранието предлага събранието да гласува така предложения регламент.
Р Е Ш Е Н И Е:

Общото събрание на РК София-град приема предложения регламент на събранието.

Гласували 148 делегати.

Гласували „ЗА“ – 140.

Гласували „ПРОТИВ“ – 2.

Гласували „ВЪЗДЪРЖАЛИ СЕ“ – 6.
Предложението се приема с мнозинство.
ТОЧКА ПЪРВА ОТ ДНЕВНИЯ РЕД: ОТЧЕТ ЗА ДЕЙНОСТТА НА СЪВЕТА НА РК СОФИЯ-ГРАД  ЗА ПЕРИОДА 2008 г.- 2012 Г. ФИНАНСОВ ОТЧЕТ  ЗА ИЗПЪЛНЕНИЕ НА БЮДЖЕТА ЗА 2011 г. ПРОЕКТ ЗА БЮДЖЕТ ЗА 2012 г.
ОТЧЕТЕН ДОКЛАД 

за работата на Съвета на Регионална колегия София-град към КАБ през мандатния период   2008 – 2012 г., представен от арх. Данчо Данчев - Председател

Арх. Данчо Данчев  прочита отчетния доклад, приложен в материалите  за Общото събрание. В допълнение изказва поименно благодарност на техническия персонал, на работните групи и техните членове, на членовете на ръководството на РК София-град. Специално внимание в изказването си обръща  на въпросите, свързани  с информираността на членовете, отчетността, публичността за взетите решения, участието в журиране на членовете от  РК; По повод внесени от него предложения за подобряване на работата в КАБ, изтъква като важно да не се допуска разчленяване на софийската колегия и ликвидиране на действащата структура; да не се обвинява София в хегемония, доминиране и диктат, защото никога по време на ОС на КАБ не е налагано мнение на блок -  като политическа партия а всички сме завършени професионалисти и всеки действа по съвест и по убеждение. Изказва своите съображения по начините, по които се е правил Устава и внасяните промени в него. 

След направения отчет за работата на Съвета и на Работните групи към РК дава думата последователно на: 

арх. Георги Андреев - пояснява, че с цялата си дейност Работната група по професионална дейност, на която той е ръководител се е старала да обхваща такива дейности, които дават информация на колегите и ги улесняват в професионалната работа. Пожелава на бъдещата работна група добра работа и успех в следващия мандат. Изказва своята благодарност на всички колеги, с които са работили заедно.
арх. Весела Георгиева - запознава Общото събрание с финансовия отчет през мандатния период  и проекта за бюджет през 2012 г. В материалите е показан начина на формиране на приходите от вноски на архитекти и ландшафтни архитекти, следва аналитична таблица, като допълнение към отчета, таблици за движението и развитието на приходите и разходите, показани с проценти на увеличение спрямо предходната година. Обръща внимание на намалената издръжка с 3,94% и прави необходимите разяснения.

Тя отчита като положителен ефект за членовете  възможността за заплащане на вноските за правоспособност и по банков път, от която са се възползвали 25%. Набляга на предвижданията за бюджет 2012, който така, както е заложен, се базира на счетоводните данни, които са към дата 31 декември 2011 г., с минимален брой прогнозни вноски за 2012 г. Накрая на своето изказване  отправя благодарността си към всички колеги от РК София-град, с които е работила - арх. Д. Данчев и целия Съвет на РК и пожелава успех на събранието.
Арх. Веселина Николова изтъква, че международната дейност на ниво Регионална колегия е била съпътстваща дейност, насочена към работата на Групата по професионална дейност, съответстваща и  на целите на групата - за повишаване на професионализма на колегията чрез обмен на добри практики и участие в съвместни проекти. Тя изтъква създадените до момента добри връзки с Ордена на архитектите в Рим през 2008 г. и в 2011 г.; с Камарата на архитектите в Одрин – 2009 г.; с Ордена на архитектите в Румъния през 2011 г. Допълнителни дейности: организирани и подкрепени изложби на членове на РК София-град; конференции и пленери; срещи на регионално ниво; институционална помощ на дейностите по реставрация на културни и исторически български паметници на територията на република Турция; Международна конференция „Архитектура и инфраструктурни проекти” съвместно с Ордена на архитектите на Рим, Студентски пленер „Опазване на недвижимото културно наследство” през 2012 г. и др. Изказва благодарност на всички за вниманието и на колегите, които са направили възможно осъществяването на  тази дейност.
Арх. Н. Гълъбов – потвърждава съществуващите разработени добри методи и практики в РК София-град по отношение на международната дейност. Уведомява присъстващите за предстоящо международно събитие   в София, под егидата на Президента на Републиката на 11 май 2012 г.  Изказва благодарност за оказаната му подкрепа отстрана на РК София-град.
Арх.  Вл. Дамянов се спира по-подробно на работата на Комисията по промени в Устава към ОС и  изказва благодарност на участващите. В тази комисия са били представени РК София-град, РК Пловдив, РК НОВА, вносителите на т.нар. „кратък Устав” и др. Материалите са били обработени, юридически съгласувани и внесени на Трета сесия на ОС през м. ноември 2011 г. Той изтъква, че предварително членовете на УС в голямото си мнозинство са били против текстовете на Устава, в резултат - не се е стигнало до нормален диалог, кворумът от две трети  организирано е бил ликвидиран. По тези причини той е оттеглил участието си в бъдеща работа по този Устав. Арх. Дамянов изказва благодарността си на всички, които съвестно и коректно са работили в Комисията към ОС. 

 Водещият на събранието  предлага на събранието да премине към 
ТОЧКА ВТОРА ОТ ДНЕВНИЯ РЕД: ОБСЪЖДАНЕ НА ОТЧЕТА НА СЪВЕТА, ОТЧЕТА ЗА ИЗПЪЛНЕНИЕ НА БЮДЖЕТ 2011Г. И БЮДЖЕТ 2012Г.
Общото събрание продължава с дебати по отчетните доклади. 
Съображения, допълнения и конкретни предложения, които да намерят място в документите от събранието и в работата на комисията по решенията  изказват: арх. Вл. Дамянов, арх. Цв. Цветков, арх. Т. Личев, арх. Ат. Ковачев, арх. В.Георгиева, арх. Ем. Стоянов, арх. Б. Загорски, арх. Б. Борисов, арх. Д. Младенов,  арх. Л. Павлова, арх. Цв. Разсолкова, арх. Д. Данчев.
Решения по т. 2 от дневния ред

Постъпило е  процедурно предложение от арх. Ст. Беязов да се подложи на гласуване прекратяване на заседанието и обявяване на почивка.
Р Е Ш Е Н И Е:

Общото събрание на РК София-град да направи почивка от половин час. (от 14:00 до 14:30 часа).

Гласували 187 делегати.

Гласували „ЗА“ – 187.

Гласували „ПРОТИВ“ – няма.

Гласували „ВЪЗДЪРЖАЛИ СЕ“ – няма.
Предложението се приема с болшинство.
Почивка от 14:00 до 14:30 ч.
В Т О Р О   З А С Е Д А Н И Е

НАЧАЛО: 14:30 часа

Постъпило е процедурно предложение от арх. Т.Личев за прекратяване на изказванията и за преминаване към следваща точка от дневния ред.

Р Е Ш Е Н И Е:

Общото събрание на РК София-град прекратява изказванията по отношение на направените отчети и допълненията към тях.
Гласували 108 делегати.

Гласували „ЗА“ – 91.

Гласували „ПРОТИВ“ – 5.

Гласували „ВЪЗДЪРЖАЛИ СЕ“ – 12.
Предложението се приема с мнозинство.
Решения по т. 3 от дневния ред

Предс. Арх. Д. Данчев предложи на Общото събрание да гласува решение във връзка с отчета на Съвета и отчета за изпълнение на бюджет 2011 г.
Р Е Ш Е Н И Е:

Общото събрание на РК София-град приема отчета на Съвета и отчета за изпълнение на бюджет 2011г.
Гласували 137 делегати.

Гласували „ЗА“ – 134.

Гласували „ПРОТИВ“ – 3.

Гласували „ВЪЗДЪРЖАЛИ СЕ“ – няма.
            Предложението се приема с мнозинство
 Предс. Арх. Д. Данчев предложи на Общото събрание да гласува решение за приемане на  бюджет 2012 г.
Р Е Ш Е Н И Е:

Общото събрание на РК София-град приема бюджета за 2012 г.
Гласували 166 делегати.

Гласували „ЗА“ – 127.

Гласували „ПРОТИВ“ – 28.

Гласували „ВЪЗДЪРЖАЛИ СЕ“ – 11.
Предложението се приема с мнозинство.
Предс. Арх. Д. Данчев предложи на Общото събрание да гласува решение във връзка с освобождаване от отговорност на членовете на Съвета.
Р Е Ш Е Н И Е:

Общото събрание на РК София-град освобождава от отговорност членовете на Съвета.
Гласували 168 делегати.

Гласували „ЗА“ – 140.

Гласували „ПРОТИВ“ – 23.

Гласували „ВЪЗДЪРЖАЛИ СЕ“ – 5.
Предложението се приема с мнозинство.
ТОЧКА ЧЕТВЪРТА ОТ ДНЕВНИЯ РЕД: ИЗБОР НА ЧЛЕНОВЕ НА СЪВЕТА И ИЗБОР НА ПРЕДСЕДАТЕЛ НА РК СОФИЯ-ГРАД С МАНДАТ ОТ ЧЕТИРИ ГОДИНИ.
Председателят арх.Д.Данчев даде думата на арх.Настя Радева да  прочете списъците на номинираните за председател и за членове на Съвета.

Постъпили предложения от Съвета на РК София-град и от залата за Председател: арх.Йордан Радев, арх.Любомир Пеловски, арх.Красимир Язов, арх.Николай Баровски, арх.Владимир Дамянов, арх.Николай Гълъбов, арх.Лилия Кадийска.
Предложения  за членове на Съвета: арх.Николай Баровски, арх.Красимир Язов, арх.Владимир Дамянов, арх.Алеко Христов, арх.Веселина Николова, арх.Габриела Семова-Колева, арх.Лилия Кадийска, арх.Александър Асенов, ланд.арх.Веселин Рангелов, арх.Николай Гълъбов, арх.Добринка Камбурова, арх.Милка Белотелева, арх.Емилия Точева, проф.арх.Йордан Радев, арх.Емил Стоянова, арх.Атанас Ковачев, арх.Калоян Колев, арх.Гергана Милушева, арх.Борислав Загорски, арх.Костадин Попов, арх.Бойчо Бойчев, арх.Десислава Драгнева, арх.Андрей Велинов, арх.Любомир Пеловски, ланд.арх.Ани Цонинска, арх.Доля Андреева, арх.Цветан Симеонов, арх.Ивайло Владимиров, арх.Катя Ангелова, арх.Ярослав Рангелов, арх.Светломир Никодимов, арх.Христо Венков, арх.Михаил Стойчев, ланд.арх.Григор Перчиклийски.
Арх.Ярослав Рангелов, арх.Михаил Стойчев и арх.Светломир Никодимов си направиха отвод.
Водещият предлага да се гласува, който от предложените не присъства в залата, да отпадне от списъка.
Р Е Ш Е Н И Е:

Предложените за председател и членове на Съвета, които не присъстват в залата, да отпаднат от списъка.
Гласували 164 делегати.

Гласували „ЗА“ – 164.

Гласували „ПРОТИВ“ – няма.

Гласували „ВЪЗДЪРЖАЛИ СЕ“ – няма.
Предложението се приема с пълно мнозинство.
Следва поотделно представяне на кандидатите за Председател. Арх.Йордан Радев, арх.Любомир Пеловски, арх.Красимир Язов представиха своите платформи.
Председателят арх.Д.Данчев уточнява процедура – да се гласува за Председател с бюлетина с едно посочено име.
Р Е Ш Е Н И Е:

Да се гласува за Председател с бюлетина с посочване на едно име.
Гласували 127 делегати.

Гласували „ЗА“ – 126.

Гласували „ПРОТИВ“ – 1.

Гласували „ВЪЗДЪРЖАЛИ СЕ“ – няма.
Предложението се приема с мнозинство.
Арх.Николай Баровски, арх.Владимир Дамянов, арх.Николай Гълъбов, арх.Лилия Кадийска представиха своите платформи и предвиждания.
Председателят на Комисията по избора арх.Настя Радева внася предложение -  гласуващите да се разписват при получаване на бюлетината и при гласуване.

Р Е Ш Е Н И Е:

Гласуващите да се разписват при получаване на бюлетината и при гласуване.
Гласували 112 делегати.

Гласували „ЗА“ – 84.

Гласували „ПРОТИВ“ – 22.

Гласували „ВЪЗДЪРЖАЛИ СЕ“ – 6.
Предложението се приема с мнозинство.
Председателят арх.Д.Данчев прави предложение за обобщаване на всички решения, предложени от Архитектурните колегии, като  се допълнят и дооточнят.
Следва гласуване от 17:20 ч. до 18:00 ч.

ТОЧКА ПЕТА ОТ ДНЕВНИЯ РЕД: РАЗНИ (ПРИЕМАНЕ НА РЕШЕНИЯ НА ОС И ДР.).

Председателят на Комисията по решенията арх.Веселина Николова представя членовете на  Комисията: арх.Андрей Велинов, арх.Румяна Пенева-Иванова, арх.Стефан Беязов, арх.Калоян Колев, арх.Весела Георгиева и ланд.арх.Григор Перчиклийски.

Арх.К.Костурски прави поцедурно предложение за прочитане и гласуване на предложенията на всички Архитектурни колегии поотделно. Предлага следното решение по т.3 от решенията на Архитектурните колеги:
Р Е Ш Е Н И Е:

Общото събрание на РК София-град да предложи на Общото събрание на Камарата проект за решение  - за бойкот на обществените поръчки за проектиране, които не са обявени по правилата на Наредбата за конкурсите.
Гласували 105 делегати.

Гласували „ЗА“ – 79.

Гласували „ПРОТИВ“ – 10.

Гласували „ВЪЗДЪРЖАЛИ СЕ“ – 16.
Предложението се приема с мнозинство.
Р Е Ш Е Н И Е:

РК София-град към КАБ да организира разпространяването и обсъждането чрез кръгла маса на двата проекта за нормативни документи: „Закон за ландшафта“ и „Наредба за предоставяне на прилежащата земя – частна собственост на Столична община, към сгради етажна собственост в квартали с комплексно застрояване за поддържане и използване от съответната етажна собственост“. В периода 17-31 март 2012 г. РК София-град към КАБ да излезе с писмено становище.
Гласували 90 делегати.

Гласували „ЗА“ – 77.

Гласували „ПРОТИВ“ – 2.

Гласували „ВЪЗДЪРЖАЛИ СЕ“ – 11.
Предложението се приема с мнозинство.
Председателят на Комисията арх.В.Николова предлага да се гласува за прецизиране на Методиката за оценка на проектантския труд чрез създаване на Работна група, която да се отчита на всеки три месеца
Р Е Ш Е Н И Е:
Прецизиране на Методиката за оценка на проектантския труд чрез създаване на Работна група към Управителния съвет на КАБ, която да се отчита на всеки три месеца.

Гласували 95 делегати.

Гласували „ЗА“ – 73.

Гласували „ПРОТИВ“ – 10.

Гласували „ВЪЗДЪРЖАЛИ СЕ“ – 12.
Предложението се приема с мнозинство.
Предложение за решение, внесено от арх.Ст.Беязов – УС на КАБ да създаде Работна група за изготвяне на нов Закон за КАБ.
Р Е Ш Е Н И Е:
УС на КАБ да създаде Работна група за изготвяне на нов Закон за Камарата на архитектите.
Гласували 88 делегати.

Гласували „ЗА“ – 46.

Гласували „ПРОТИВ“ – 22.

Гласували „ВЪЗДЪРЖАЛИ СЕ“ – 20.
Предложението се приема с мнозинство.
Р Е Ш Е Н И Е:
Поименен списък с получените възнаграждения от Съвета на РК София-град да се публикува в сайта в частта с ограничен достъп.
Гласували 92 делегати.

Гласували „ЗА“ – 57.

Гласували „ПРОТИВ“ – 23.

Гласували „ВЪЗДЪРЖАЛИ СЕ“ – 12.
Предложението се приема с мнозинство.
Председателят на Комисията по избора оповестява резултатите. Брой пуснати бюлетини за Председател и за Съвет – 166. За Председател действителни бюлетини – 165, недействителна – 1 бюлетина. От бройката гласували 50 % + 1 глас от 166 са 84 гласа. Няма избран кандидат за Председател. Следва балотаж между двама номинирани за Председател – арх.Николай Баровски, арх.Любомир Пеловски. 
Избрани в Съвета на РК София-град от първи тур са: арх.Николай Баровски – 105 гласа, арх.Владимир Дамянов – 95 гласа и арх.Николай Гълъбов – 93 гласа. 
Председателят на Комисията по избора арх.Настя Радева, внася предложение за следващото гласуване да бъдат вписани 14 души, които да се вземат от целия списък по вишегласие и да се гласува за 7 човека.
Следва гласуване.

Арх.В.Николова предлага да се гласуват постъпили предложения за решения:
Р Е Ш Е Н И Е:
РК София-град към КАБ да сключи договор с кантора за юридическо обслужване и консултации на членовете й, избрана след провеждане на конкурс.
Гласували 71 делегати.

Гласували „ЗА“ – 42.

Гласували „ПРОТИВ“ – 19.

Гласували „ВЪЗДЪРЖАЛИ СЕ“ – 10.
Предложението се приема с мнозинство.
Р Е Ш Е Н И Е:
ОС на КАБ да гласува допълнение в Методиката за себестойност на  проектирането с ценообразуване и срокове на проектите по част „Ландшафтна архитектура“ с цел - лоялна конкуренция и борба с дъмпинга. Методиката да се осъвременява и издава ежегодно.
Гласували 97 делегати.

Гласували „ЗА“ – 90.

Гласували „ПРОТИВ“ – няма.

Гласували „ВЪЗДЪРЖАЛИ СЕ“ – 7.
Предложението се приема с мнозинство.
Р Е Ш Е Н И Е:
КАБ да се регистрира в Министерството  на културата по чл.40 от Закона за авторското и сродните му права.
Гласували 88 делегати.

Гласували „ЗА“ – 84.

Гласували „ПРОТИВ“ – 1.

Гласували „ВЪЗДЪРЖАЛИ СЕ“ – 3.
Предложението се приема с мнозинство.
Р Е Ш Е Н И Е:
Във връзка с акредитацията на новосъздадените Висши училища по архитектура, които преподават архитектура, да се създаде и спазва система от критерии, които трябва да се постигат при прием на нови членове в КАБ.
Гласували 85 делегати.

Гласували „ЗА“ – 33.

Гласували „ПРОТИВ“ – 37.

Гласували „ВЪЗДЪРЖАЛИ СЕ“ – 15.
Предложението не се приема.
Предложение от арх.Анг.Мазников:
Р Е Ш Е Н И Е:
Редуциране избираемия състав на УС на 7 души и намаляване на Контролния съвет на КАБ с двама.
Гласували 75 делегати.

Гласували „ЗА“ – 24.

Гласували „ПРОТИВ“ – 44.

Гласували „ВЪЗДЪРЖАЛИ СЕ“ – 7.
Предложението не се приема.
Предложение от арх.Св.Никодимов:
Р Е Ш Е Н И Е:
Членовете на Управителния съвет и на Контролния съвет да бъдат пряко избирани на Общо събрание.
Гласували 73 делегати.

Гласували „ЗА“ – 27.

Гласували „ПРОТИВ“ – 44.

Гласували „ВЪЗДЪРЖАЛИ СЕ“ – 2.
Предложението не се приема.
Предложения от арх.Д.Данчев:
Р Е Ш Е Н И Е:
Да се изготви предложение от Комисията по нормативните документи за промени в ЗКАИИП относно състава на Управителния съвет за пряко избиране на всичките членове от Общото събрание.
Гласували 85 делегати.

Гласували „ЗА“ – 75.

Гласували „ПРОТИВ“ – 2.

Гласували „ВЪЗДЪРЖАЛИ СЕ“ – 8.
Предложението се приема с мнозинство.
Р Е Ш Е Н И Е:
ОС да задължи Комисията по нормативните документи към УС да вземе отношение по въпроса за архитектурните конкурси и обществените поръчки. Да докладва за своята работа на всеки 3 месеца.
Гласували 107 делегати.

Гласували „ЗА“ – 107.

Гласували „ПРОТИВ“ – няма.

Гласували „ВЪЗДЪРЖАЛИ СЕ“ – няма.
Предложението се приема с мнозинство.
Постъпило  е предложение за прекратяване на разискванията:
Р Е Ш Е Н И Е:

Прекратяване на разискванията.
Гласували 87 делегати.

Гласували „ЗА“ – 87.

Гласували „ПРОТИВ“ – няма.

Гласували „ВЪЗДЪРЖАЛИ СЕ“ – няма.
Предложението се приема с мнозинство.
Резултати от проведен балотаж:
Арх.Настя Радева обяви:

Арх.Николай Баровски е получил 104 гласа. Арх.Любомир Пеловски е получил 41 гласа. Новият Председател на РК София-град е арх.Николай Баровски.

В Съвета на РК София-град, освен арх. Владимир Дамянов и арх. Николай Гълъбов, с 50 % + 1 гласа влизат и арх.Лилия Кадийска, арх.Красимир Язов и арх.Алеко Христов.
След тях по вишегласие са: арх.Йордан Радев, арх.Любомир Пеловски, арх.Веселина Николова, арх. Габриела Семова-Колева, ланд.арх.Ани Цонинска, арх.Атанас Ковачев, ланд.арх.Веселин Рангелов, арх.Андрей Велинов, арх.Александър Асенов, арх.Катя Ангелова, арх.Емил Стоянов.

Арх.Йордан Радев си направи отвод.
Постъпило предложение от Председателя на Комисията по избора арх.Настя Радева:
Р Е Ш Е Н И Е:

Останалите 5 човека да влязат по вишегласие като членове на Съвета. 
(арх.Любомир Пеловски, арх.Веселина Николова, арх. Габриела Семова-Колева, 
 ланд.арх.Ани Цонинска, арх.Атанас Ковачев).
Гласували 103 делегати.

Гласували „ЗА“ – 96.

Гласували „ПРОТИВ“ – 2.

Гласували „ВЪЗДЪРЖАЛИ СЕ“ – 5.
Предложението се приема с мнозинство.
Водещият арх.Д.Данчев честити на новото ръководство и пожела то да защитава каузата на архитектите и интересите на КАБ и на РК София-град. Предлага ОС да гласува:

Р Е Ш Е Н И Е:

Общото събрание на РК София-град прекратява изказванията и вземане на решения.
Гласували 103 делегати.

Гласували „ЗА“ – 103.

Гласували „ПРОТИВ“ – няма.

Гласували „ВЪЗДЪРЖАЛИ СЕ“ – няма.
Предложението се приема с мнозинство.
Поради изчерпване на дневния ред, водещият арх.Данчо Данчев закри Десетото Общо събрание на Камарата на архитектите в България в 21:50 часа.
ПРЕДСЕДАТЕЛ:.............(п(.............


              /арх.Д.Данчев/

ПРОТОКОЛЧИК:........(п(..............


              /Р.Райчев/
ПРОТОКОЛ  ПО  СТЕНОГРАМА:........(п(............

                                                       /Ел.Бикова/
